Stativ brukes ofte på fotoapparater og filmkamera. Stativet vil bidra til at bildet er i ro som både gir mulighet for lengre eksponeringstider, lengre brennvidder ved bruk av telelinser og det vil gi skarpere bilde enn med håndholdt kamera. Et stativ gir også mulighet til eksponeringstider på flere minutter ved nattfotografering. Stativ for fotografering varierer i størrelse fra de største og tyngste til små bordstativ med lav vekt.